Pieksäwoodin puukomposiittituotteilla on rajoitettu 10 vuoden takuu. Korvaus määräytyy tuotteen käyttöiän mukaisesti. Puukomposiittituotteen käyttöikä lasketaan tuotteen ostopäivästä. Takuu kattaa tuotteessa mahdollisesti esiintyvät materiaali- ja valmistusvirheet. Takuu ei kata esimerkiksi kulumista, värimuutoksia, mitään välillisiä kustannuksia (esimerkiksi rahti- tai asennuskuluja), materiaalivaurioita, jos tuotteen asennuksessa ei ole noudatettu asennusohjetta, tai materiaalivaurioita, jotka aiheutuvat esimerkiksi virheellisesti rakennetun perustuksen aiheuttamista vaurioista. Reklamoitu tuote korvataan uudella tuotteella.